CELEX: 22019D0920
Language: fi
Date: 2019-05-23 00:00:00
Title: AKT–EU-ministerineuvoston päätös N:o 1/2019, annettu 23 päivänä toukokuuta 2019, toimivallan siirtämisestä AKT–EU-suurlähettiläskomitealle tehdä päätös siirtymävaiheen toimenpiteiden hyväksymisestä AKT–EU-kumppanuussopimuksen 95 artiklan 4 kohdan nojalla [2019/920]

5.6.2019   
               
               
                  FI
               
               
                  Euroopan unionin virallinen lehti
               
               
                  L 146/114
               
            
         AKT–EU-MINISTERINEUVOSTON PÄÄTÖS N:o 1/2019,
         annettu 23 päivänä toukokuuta 2019,
         toimivallan siirtämisestä AKT–EU-suurlähettiläskomitealle tehdä päätös siirtymävaiheen toimenpiteiden hyväksymisestä AKT–EU-kumppanuussopimuksen 95 artiklan 4 kohdan nojalla [2019/920]
         AKT–EU-MINISTERINEUVOSTO, joka
         ottaa huomioon Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen kumppanuussopimuksen (1) ja erityisesti sen 15 artiklan 4 kohdan,
         sekä katsoo seuraavaa:
         
                     (1)
                  
                  
                     Afrikan, Karibian ja Tyynenmeren valtioiden ryhmän jäsenten (AKT) sekä Euroopan yhteisön ja sen jäsenvaltioiden välistä kumppanuussopimusta, jäljempänä ’AKT–EU-kumppanuussopimus’, on määrä soveltaa 29 päivään helmikuuta 2020.
                  
               
                     (2)
                  
                  
                     AKT–EU-kumppanuussopimuksen 95 artiklan 4 kohdan ensimmäisen alakohdan mukaisesti neuvottelut uuden AKT–EU-kumppanuussopimuksen solmimiseksi aloitettiin syyskuussa 2018. Sen varalta, että uusi sopimus ei ole valmis sovellettavaksi siihen mennessä, kun nykyisen oikeudellisen kehyksen voimassaolo päättyy, on hyväksyttävä siirtymävaiheen toimenpiteitä.
                  
               
                     (3)
                  
                  
                     AKT–EU-kumppanuussopimuksen 95 artiklan 4 kohdan toisessa alakohdassa määrätään, että ministerineuvosto hyväksyy siirtymävaiheen toimenpiteet, joita mahdollisesti tarvitaan ennen kuin uusi sopimus on tullut voimaan.
                  
               
                     (4)
                  
                  
                     AKT–EU-kumppanuussopimuksen 15 artiklan 4 kohdan nojalla AKT–EU-ministerineuvosto voi tehdä päätöksen, jonka nojalla sen toimivaltaa siirretään AKT–EU-suurlähettiläskomitealle, mukaan lukien toimivalta tehdä päätös siirtymävaiheen toimenpiteiden hyväksymisestä.
                  
               
                     (5)
                  
                  
                     AKT–EU-ministerineuvoston vuotuinen sääntömääräinen kokous on määrä pitää Brysselissä 23–24 päivänä toukokuuta 2019. Siirtymävaiheen toimenpiteistä ei ole sovittu, eikä AKT–EU-ministerineuvosto voi näin ollen hyväksyä niitä sääntömääräisessä kokouksessaan. Koska suunnitteilla ei ole muita AKT–EU-ministerineuvoston kokouksia ennen AKT–EU-kumppanuussopimuksen voimassaolon päättymistä, toimivalta hyväksyä AKT–EU-kumppanuussopimuksen 95 artiklan 4 kohdan nojalla siirtymävaiheen toimenpiteitä on siirrettävä AKT–EU-suurlähettiläskomitealle, jotta voidaan varmistaa, että päätös siirtymävaiheen toimenpiteistä tehdään ajoissa,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            AKT–EU-ministerineuvosto siirtää täten AKT–EU-kumppanuussopimuksen 15 artiklan 4 kohdan mukaisesti AKT–EU-suurlähettiläskomitealle toimivallan tehdä päätös sellaisten siirtymävaiheen toimenpiteiden hyväksymisestä AKT–EU-kumppanuussopimuksen 95 artiklan 4 kohdan nojalla, joita mahdollisesti tarvitaan ennen kuin uusi sopimus on tullut voimaan.
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 23 päivänä toukokuuta 2019.
            
               
                  AKT–EU-ministerineuvoston puolesta
               
               
                  Puheenjohtaja
               
               Tjekero TWEYA
            
         
         
            (1)  EUVL L 317, 15.12.2000, s. 3.